Rowers verkrag jong vrou, betas sussieBewysstukke word op die toneel versamel. Foto: Drift Reaction/Facebook Konst. Gloria Maswanganye, polisiewoordvoerder van Krugersdorp, het gesê drie gewapende mans het Vrydag in die vroeë oggendure toegang deur ŉ badkamersvenster tot ŉ lodge gekry. Die rowers het ŉ seun op die onderste verdieping aangetref en hom met skoenveters vasgebind. “Hulle is toe na die boonste vloer, waar ŉ ma en haar twee dogters, wat onderskeidelik 21 en 12 jaar oud is, geslaap het.” Volgens Maswanganye het hulle die 21-jarige dogter verkrag. “Hulle het die 12-jarige se klere uitgetrek, maar sy het so erg geskree, dat hulle haar gelos het.” Die mans het met ŉ skootrekenaar, drie selfone en kontant gevlug en is steeds soek. Volgens die private veiligheidsmaatskappy, Drift Reaction, is hul beamptes omstreeks 03:30 na die hoewe ontbied.